
A felsővezetés nélkülözhetetlen eszköze: az Értékesítés- és Működéstervezés

A dolgozat bemutatja azt a felsővezetői folyamatot, amely nélkülözhetetlen a stratégiai tervek és a végrehajtás közötti kapcsolat kialakításához. Az értékesítés- és működéstervezés olyan periodikus, éven túli időtávra vonatkozó tervezési folyamat, amely elősegíti a vállalat alkalmazkodását a folyamatosan változó környezethez. Az elméleti és gyakorlati áttekintés után a dolgozat egy multinacionális vállalat magyarországi leányvállalatánál készített esettanulmányon keresztül szemlélteti az értékesítés- és működéstervezés alkalmazási lehetőségeit.
A tanulmány bemutatja, hogy a hiányzó vagy elégtelenül működő tervezés esetén milyen jellegzetes problémák jelennek meg a vállalati működés napi gyakorlatában. Az értékesítés- és működéstervezés a felsővezetés elsődleges eszköze lehet a hatékony vállalatirányításhoz.



